Gradonačelnik Ivo Baldasar očekuje punu podršku gradskih vijećnika i cjelokupne javnosti oko traženja promjene statusa Grada Splita u status grada - županije po uzoru na Zagreb.

-Već smo pripremili dopis koji ćemo uputiti ministru upravei na znanje Splitsko-dalmatinskoj županiji i Vladi. Očekujem da nas u tome podrži i Županija i župan, jer mi s njima nismo u koliziji, dapače. I sama Županija bi na taj način bila rasterećena. Ovim ne umanjujemo značaj ostalih gradova, ali se Split kao drugi grad po veličini u državi ipak mora boriti za sebe.Po mom mišljenju takav status zaslužuju i Osijek i Rijeka – kazao nam je Baldasar i najavio kako će se uskoro znati detaljnije informacije oko promjene ustroja.Gradski vijećnici ostalih stranaka mimo koalicije SDP-HNS-HSU načelno podržavaju ideju gradonačelnika Baldasara da Split kao grad-županija dobije veće ovlasti.Punu podršku toj ideji daje, vijećnik HGS-a i bivši zamjenik gradonačelnika u prošlom mandatu.

Sinergija

Gradonačelnik Baldasar očekuje podršku Županije/Cropix

-To svakako ima smisla, međutim, pitanje je može li se ta ideja provesti. Za vrijeme našeg mandata nije bilo političke sinergije, kao što je sada ima gradonačelnik Baldasar, gdje je ista vlast u državi i u gradu. Svakako, podržavamo inicijativu da Grad Split ima mogućnost upravljati svojim resursima te da više novca ostane u proračunu. Tko uopće može biti protiv takve odluke? – zapitao se Šundov. Za primjer je uzeo projekt izgradnje vanjskih vezova za kruzere.-Taj će projekt promijeniti vizuru grada, a Grad Split ima u njemu samo simbolične ingerencije koje se svode na davanje suglasnosti – kazao je i naglasio kako je Splitu najveći problem pomorsko dobro na Žnjanu, gdje granica još uvijek nije definirana.Pitali smo i nezavisnu vijećnicušto misli o ideji gradonačelnika o većim ovlastima Splita.- Konstantno se zalažemo za to da Split dodatno osnaži ulogu vodećega grada regije. Riječ je o drugom gradu po veličini u Hrvatskoj, što implicira mogućnost i snagu da upravo Split bude pokretač i predvodnik razvoja na više razina - kazala nam je Puljak i dodala kako administrativno, kao i gospodarski, Splitu gravitira velik broj stanovništva, od Trogira do Omiša, zaleđe, kao i područje otoka, što predstavlja bogatu osnovu za kvalitetnu suradnju, razvoj i u konačnici zasluženi status velikoga grada.-Prije svega smatramo kako bi grad Split, donošenjem i kvalitetnom provedbom vlastite Strategije razvoja grada, trebao biti temelj navedenih aktivnosti. Upravo bi u njoj trebalo sagledati ulogu Splita kao voditelja regije te je izraditi u suradnji sa susjedima. Ovako važan dokument adekvatno je jamstvo budućeg razvoja - zaključila je vijećnica., predsjednik kluba vijećnika HDZ-a u Gradskom vijeću, također podržava ideju o većim ingerencijama Splita, no istovremeno smatraju kako je problem u konzumiranju postojećih prava koje Grad ne koristi u dovoljnoj mjeri.

Metropolitanski grad

-Mi smo za to da Split postane metropolitanski grad, jer on to kao drugi grad u državi i centar regije i zaslužuje, ali smo skeptični oko sposobnosti ekipe na čelu s gradonačelnikom Baldasarom. S obzirom na to da je ista vlast u gradu i državi, ne vidimo problem s ovlastima. Po meni je ova ideja stvar nesposobnosti aktualne vlasti i traženje izgovora za neuspjehe koja se samo koristi u dnevno-političke svrhe.Uostalom, i premijer i ministri su pokazali da se prema građanima Grada Splita i ostalim lokalnim zajednicama odnose kao prema građanima druge države – mišljenja je Škorić, koji je na kraju zazvao Sv. Duju da nakon godinu dana vlasti prosvijetli gradonačelnika i njegove suradnike da napokon počne rješavati probleme za koje je dobio povjerenje birača.

Nikolina Lulić i Milena Budimir

HNS: Doveli su nas do apsurda Po pitanju proširenja nadležnosti Grada Splita, oglasio se i zamjenik gradonačelnika Goran Kovačević, predsjednik splitskog HNS-a. -Grad Split mora imati zakonske ovlasti i alate integralnog upravljanja svojim resursima. Želimo preuzeti odgovornost za donošenje odluka na prostoru našega grada, za što smo dobili mandat i obvezu od naših građana. Najjednostavniji zahvati dovedeni su do apsurda. Primjerice, za obično pohranjivanje plaže žalom koje je preko zime odnijelo more, trebamo izraditi projekt nasipanja plaže koji mora odobriti Županija i Ministarstvo, te je potrebno izraditi Studiju utjecaja na okoliš i Studiju valovanja! Sve to traje duže od sezone i košta. Treba zajedno sa Zagrebom biti sukreator nacionalnih politika i gospodarskoga razvoja države i nosilac svih pozitivnih procesa u državi.